JohanHeinsen/ENO huggingface dataset:
Viborger Samler, 1842-09-08
Den danske Søeret for Skibsredere, Skibsbefragtere, Skibs capitainer, Skippere, Styrmænd, Volontairer, Søindroulerede &c. &c. af Høst. Dansk Borgerret, indeholdende Pligter og Rettigheder for enhver Classe af Næringsbrugere. Fuldstændig dansk Huusret for Hvermand. Lov og Ret for Herremænd og Bønder.
Viborger Samler, 1842-09-08
Fuldstændig Formularbog. Nyeste Fransk-Dansk Ordbog. Dansk-Fransk dito. Fremmedordbog for Hvermand. En Døgenigts Levnet af Baron Eichendorff. 3,400 i Daglig-Tale hyppigst forekommende danske og tydske Ord. Samme Bog danske og franske. og Subscription modtages paa Skole-Calender for Nørre-Jylland. Den Danske Bondeven, og Almue=Vennen, et Ugeblad for nyttig og underholdende Læsning. hos Lauriz Damgaard i Skive.
Viborger Samler, 1842-09-08
Af de fortiden saa meget brugelige smalle schaterede Baand er arriveret og sælges billig hos M. N. Samson.
Viborger Samler, 1842-09-08
Oplag af Jernstøbegods.
Viborger Samler, 1842-09-08
hos Undertegnede fra Dhrr. Ludvigsen & Fryels Fabrik i Kjøbenhavn, bestaaende af: smukke Vindovne, Bilæggerovne, Skorsteensindretninger, Tagvinduer, Gryder m.m., som sælges til meget billige Priser. S. Buchwaldt.
Viborger Samler, 1842-09-08
Stedet Skolebakhuset kaldet, som ligger nede ved Tugthuset, er at faae til Leie til 1ste Novbr. Man henvender sig til Eieren Frue Conferentsraadinde Jespersen. Lifeborg, beliggende 3/4 Miil fra Viborg, med et Areal af circa 110 Tønder Land geometrisk Maal, udmærket gode Kjøbstædjorder, er underhaanden at faae tilkjøbs. Bygningerne ere særdeles gode og vel indrettede, og bemærkes, at der gives god Leilighed til at udvide Gaardens Areal. Det Nærmere erfares og afhandles med Eieren L. C. Jacobsen.
Viborger Samler, 1842-09-08
Løverdagen den 17de September førstkommende, om Formiddagen Kl. 11, bliver ifølge Begjæring af Kjøbmand og Vice-Consul Sørensen heri Byen, som Pant- og Udlægshaver, afholdt offentlig Auction i Hvolriis Kroe, Hersom Sogn, i Rinds Herred, over fornævnte Kroe med dets paastaaende Bygninger, Privilegium til Kroehold og tilliggende Jorder af Hartkorn 1 Td. 2 Skpr., samt den indavlede Sæd, til absolut Salg uden flere Auctioners Afholdelse efter de ved Auctionen fremlæggende Conditioner, som vil komme til at indeholde den Bestemmelse, at Kjøbesummen udbetales i Snapsting 1843, og at Tiltrædelse af Eiendommen kan skee strax efter at Budet er approberet, hvorom Resolution ventes at blive afgivet samme Dag. Dette bekjendtgjøres saaledes til Efterretning for alle Vedkommende. Hobroe, den 27de August 1812. Jansen.
Viborger Samler, 1842-09-10
70 Aarg. Kongelig allernaadigst privilegeret. No. 142. Bover Stolidende. Forsendes med Brevposten i Danmark og Hertugdømmerne. LigesaarsagesensgaLøverdagen den 10de September 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-09-10
Nyeste Postefterretninger. Frankerig. Paris, d. 31te Aug. Efter Journ. des Debats bliver Hertugen af Remours, der paa sin Reise til Leiren ved St. Omer befandt sig den 20de Aug. i Douay, modtagen overalt med den største Jubel af Folket, Siden sin Tale imod Regentskabsloven har Lamartine vel sat sig i Forbindelse med Odilon=Barrot og flere andre Deputerede af den venstre Side; han vil imidlertid ingenlunde bekjende sig til deres Grundsætninger, men søger meget mere at trække den venstre Side over til sine Grundsætninger.
Viborger Samler, 1842-09-10
De sidste Beretninger fra St. Petersburg lyde saa gunstige med Hensyn til Keiserens Stemning imod Juliregjeringen, at der for Alvor tænkes paa atter at afsende en Gesandt derhen. Hidtil har man forgjeves tilbudt Grev Mole og Hertugen af Broglie dette Gesandtskab.
Viborger Samler, 1842-09-10
Hamborg, den 6te Septbr. Med Amsterdammer Dampskibet haves Beretninger af 2den Septbr. fra Paris. Hertugen af Remours var indtruffen i Hovedstaden, og var efter at have givet flere Generaler Audients afreist til Neuilli. Til Hertuginden af Orleans istandsættes i Tuileriernes Palads "Pavillon Flora, fordi Pavillon Marsan, som hun tidligere beboede med sin Gemal vilde opvække altfor smertelige Erindringer hos hende. Hendes Sundhedstilstand har iøvrigt bedret sig betydeligt i de sidste Dage, ogsaa Greven af Paris befinder sig vedvarende fortræffelig (?).
Viborger Samler, 1842-09-10
Storbritannien og Jrland. London, d. 2den Septbr. Efter de nyeste Beretninger fra Edinburgh var Dronningen den 31de Aug. om Aftenen landet ved Gran ton Pier, 2 Mile fra Edinburgh, og vilde tilbringe Natten ombord paa Royal George. Glædesblus paa alle i Nærheden af Edinburgh liggende Bjerghøie forkyndte den kgl. Escadres Ankomst. Den 1ste Septbr. vilde Dronningen holde sit høitidelige Jndtog i Staden.
Viborger Samler, 1842-09-10
Spanien. Madrid, d. 24de Aug. Endnu troer man temmelig almindeligt, at alvorlige Forviklinger finde Sted imellem det herværende og Lissabonercabinettet.
Viborger Samler, 1842-09-10
Journalen Patriota forsikkrer derimod, at der bestandig har hersket, og at der endnu hersker et godt Forhold imellem de tvende Regjeringer paa den pyrenæiske Halvøe. Jøvrigt bekræfter Journalen Efterretningen om Sammen trækningen af spanske Tropper ved den portugisiske Grændse.
Viborger Samler, 1842-09-10
Fra Barcelona meldes under 22de Aug., at Fyrsten af Lichnowsky, tidligere carlistisk Officier, var ombord paa et Dampskib ankommen til Staden fra Lissabon. Paa Reisen havde Fyrsten spyttet en Spanier, der læste i en liberal Journal, i Ansigtet. Flere Reisende ilede Spanieren til Hielp, og Fyrsten var nær ved at blive kastet overbord. Rese politico i Barcelona har ladet Fyrsten arrestere, fordi han hørte til den carlistiske Faction, og hans Papirer ikke vare i Orden. Ogsaa hans Secretair er arresteret.
Viborger Samler, 1842-09-10
Rhinpreussen. Benrath, d. 2den Septbr. Kongen af Preussens Befindende har for saavidt taget en glædelig Retning, at han igaar har kunnet modtage den af Beboerne i Benrath foranstaltede Festlighed. Centralasien og China. De detaillerede Beretninger fra Bombay (19de Juli) retfærdiggjøre ingenlunde det næsten fortvivlede Billede, som den i de engelske Tidender optagne franske telegraphiske Marseiller-Depesche har leveret og Englændernes Stilling i Afghanstan. Vel ere mange Forviklinger indtraadte som en Følge af Generalgouverneurens (Torylorden Ellenboroughs) overilede og senere modificerede befalinger og Troppernes Tilbagemarsch, men ingen Grund er forhaanden til Modløshed; meget mere have Englænderne tilkæmpet sig flere, om just ikke store Fordeele over Afghanerne, iblandt hvilke Fordeele den ikke er den meest uvigtige, at en af Englændernes Hovedfiender Sufter Dschung - en Søn af den myrdede Schach Suhjah, har den 19de Juni overgivet sig som Krigsfange til General Nott.
Viborger Samler, 1842-09-10
Af de detaillerede Efterretninger sees, at Lord Ellenborough virkelig har tilstillet Gen. Pollock Befaling til at trække sig tilbage, men at denne General har undskyldt sig med den ugunstige Aarstid og Mangel paa Transport midler, og at Generalgouverneuren senere har modificeret sin befaling saaledes, at Tilbagetoget skulde udsættes til den koldere Aarstid, og at Generalen imidlertid, for at indgyde Afghanerne Respect, skulde lade Forterne ødelægge imellem Dschellalabad og Dschugdulluk. Det synes endog, at det er Generalgouverneurens Hensigt at overlade de fangne Briter til deres egen Skjebne, saafremt man ikke skulde kunne udfinde noget Middel til at befrie dem. De skulle nu størstedeels være samlede i Cabul. Det af Gen. Pollock udsendte 3 Reg. stærke Detaschement fandt Forterne forladte. Da dette Corps bivonakerede i Landsbyen Ali Boghan, fandt Soldaterne Levninger af det tilintetgjorte 44 Regiments Uniformer, hvilket forbittrede dem i den Grad, at de ødelagte hele Byen. En anden Brigade skal, om muligt, befrie de fangne britiske Soldater, i Bughanan. – Fra Allahabad har Generalgouverneuren.
Viborger Samler, 1842-09-10
ved en befaling af 6te Juni befalet Oprettelsen af en Reservehær, bestaaende af ridende Artillerie, 3 Feltbatterier, 4 Compagnier Bat Artillerie, 2 Comp. Sappeurs og Mineurs, 7 Regimenter Cavallerie og 11 Linieregimenter. Candahar. Om Sufter-Dschungs Nederlag og Fangenskab melder Gen. Nott: For at drage Fordeel af Oberst Wymers Afmarsch fra General Notts Hovedqvarteer viste Prindsen sig den 29de Mai om Morgenen i Spidsen for 6000 Md., størstedeels Cavallerie, paa de omkring Staden liggende Høie, hvor han blev angreben af 2 Colonner britiske Tropper, kastet tilbage og forfulgt med saadan Kraft, at hans Tilbagetog lignede en vild Flugt. Dagen efter dreves Afghanerne af den engelske Oberst Stacey ud af deres forskandsede Leir i Urghundab. Af disse Fordeele besluttede Gen. Nott at benytte sig; Fortet Ghirisk, beliggende 80 engl. Mile Vesten for Candahar, – et Fort, som i henved 12 Maaneder er bleven forsvaret af 500 Seapoys imod Afghanerne, skulde undsættes. – Den 19de Juni indfandt Sufter-Dschung tilligemed et Antal afghanske Høvdinger sig i Candahar, hvor de overgave sig til Nott, hvorhos Prindsen ikke utvetydigt gav at forstaae, at han haabede at Regjeringen vilde tage særdeles Hensyn til denne frivillige Capitulation. – Jfølge Breve fra Dschellalabad har Gen. Pollock tilstillet Gen. Nott Ordre til at gjøre en Diversion i Retningen af Ghuznie eller Cabul, saafremt Fienden skulde true Dschellalabad. Gen. Nott har under sig 12,000 Md. og 26 Kanoner, og er rigelig forsynet med Penge, Munition og Levnetsmidler. Kun paa Cavallerie har han nogen Mangel, der er meget følelig i den som Basis for hans Operationer anviste flade Egn.
Viborger Samler, 1842-09-10
Af Beretninger fra Dschellalabad erfares, at den 11te Juni vare 4 Reg. Seiks under Guhlab Sing ankomne i Nærheden af Dschellalabad, men at de kort efter deres Ankomst havde gjort Opstand paa Grund af deres udeblivende Sold, og at deres Chef havde maattet søge Tilflugt hos Gen. Pollock. Denne havde overtalt Seik til at opslaae deres Leir paa hiin Side af Cabulfloden. Man vilde vide, at Englænderne havde besluttet at overlade Herskeren af Lahore Landstrækningen imellem Dschellalabad og Dschumrud, naar Englænderne forlode Landet, og Rygtet gik, at 40,000 Seiks vare i Anmarsch for at besætte Landstrøget. Cabul. Det er lykkets Ackbar-Chan at bemægtige sig Citadellet Bala-Hissar, dog har han ikke afsat SchacFuttih-Dschung, Cabuls nominelle Behersker. FuttiDschung har anmodet Pollock om Undsætning, da AckbarChan - ifølge Schachens Skrivelse – kun kunde stole paa 600 af sine Tilhængere, og det derfor vilde være let at fordrive denne Rebel, der endnu lader sig nøie med Vezirtitien.
Viborger Samler, 1842-09-10
Men efter andre Beretninger var Barukzies Auctoritet, (til denne Stamme hører Dost Muhammed og dennes Søn Ackbar) almægtig i Cabul. De fleste fangne Englændere ere i Cabul, hvor de – som det synes – nyde en god Behandling. Det er imidlertid at befrygte, at de ville blive transporterede til Kuhistan, saasnart de britiske Tropper udstrække deres Operationer. Lady Maghten og Oberst Shelton ere den 13de Juni seete af nogle fra Ghiznie undkomne Seapoys.
Viborger Samler, 1842-09-10
Fra Singapore meldes, at Generalmajor Lord Saltoun, Næstcommanderende over den britiske Landmagt i China, er tilligemed sin Stab ankommen sammesteds den 13de Juni, og ufortøvet afseilet til China. Han befandt sig ombord paa Linieskibet "Belleisle, i hvis Følge 3 med Landtropper besatte Fregatter befandt sig.
Viborger Samler, 1842-09-10
Fra China (Macao) haves Beretninger indtil den 27de Mai. Efterretningen og Chinesernes Jstandsættelse af Fæstningsværkerne ved Bocca=Tigris er ugrundet. Naar de fra England afsendte Forstærkninger ankomme, ville Operationerne begynde. Dog frygter man for, at Expeditionen vil ankomme for sildig til Peking til endnu i denne Sommer at kunne udrette noget Afgjørende. Efterretningen og Keiserens Flugt til Tatariet hidrører fra franske Missionairer. Den af den franske telegraphiske Depesche meddeelte Efterretning om et Angreb paa Tschapu er forældet.
Viborger Samler, 1842-09-10
Jndenlandske Efterretninger.
Viborger Samler, 1842-09-10
Kjøbenhavn. J Søndags Aftes opførtes Operaen "Wilhelm Telle for fuldt Huus, og Publicum fandt sig ikke skuffet i de Forventninger, som det havde gjort sig om en saa udmærket og dygtig Mand som Glaeser; Udførelsen af Ouverturen henrev Publicum til Begeistring, og det modtog den med et længe vedholdende bifald, hvorved det strax tilkjendegav sin fulde Tilfredshed med Capellets nye Dirigent; Hr. Glaeser takkede, bøiende sig til alle Sider, for denne Anerkjendelse, og lod Capellet gjentage den sidste Deel af Ouverturen. Men det var ikke denne alene, som blev udført med en neppe forhen hos os hørt Kraft; det var Tilfældet med hele Operaen. Vi maae derfor lykønske Publicum til en saadan Acqvisition som Glaeser, og vi ere ogsaa overbeviste om, at han fra alle Sider vil finde den kraftige Understøttelse, som hans Anstrengelse og Talenter fortjene; man vil da kunne glæde sig ved at høre fortrinlige Operaer udføres hos os saaledes, som vi ikke nogensinde for have hørt dem paa vort Theater. Vi ville, efter den første Opførelse, ikke udhæve nogen isærdeleshed af de Rollehavende, men bemærke kun, at hele Operaen fra Overturens Begyndelse indtil Toppets Fald efter sidste Acts Slutning gik med et Liv og en Præcision, som vi ikke ere vante til at høre hos os, og som intet lod tilbage at ønske. Jsær gik Chorene fortræffeligt, ligesom ogsaa den af Hr. Lefebre componerede Dands bidrog til at forskjønne Operaen. Endeligen skulle vi ikke lade Scenearrangementet uomtalt. Det glæder os, at vi ikke have taget feil med Hensyn til Hr. Overskous Duelighed i denne Henseende. Den Maade, hvorpaa Alt, Arrangementet i denne Opera vedkommende, udførtes, afgav det bedste Beviis herfor. (Big. Td.)
Viborger Samler, 1842-09-10
Vi henlede Læsernes Opmærksomhed paa en af Hr. T. A. Becker udstedt Subscriptionsindbydelse, hvoraf man vil erfare, at Hr. Becker paany vil gjøre sine Kundskaber i Fædrelandets, især specielle Historie, frugtbringende ved Udgivelse af et historisk Tidsskrift, der vil udkomme efter en lignende Plan og under samme Navn som hans tidligere Maanedsskrift "Orion, men nu udgaaer som Qvartalskrift. (S. Bl.)¬
Viborger Samler, 1842-09-10
J Aaret 1764 havde Kbhavn 12,600 Alen i Omkreds, havde 180 Gader, c. 5000 Huse (Citadellet og Nyboder iberegnede), 1500 Gaarde og 13 Kirker (incl. Marmorkirken), samt 9 hvori Prædikener holdtes, foruden 2 tydske og 1 portugisisk Synagoge. – Efter den seneste Opgivelse har Kbhavn nu 13,000 Alen i Omkreds(7,560,000 Al. Jndhold), 273 Gader (Forstæderne iberegnede) 3892 Bygninger, deraf 205 kongelige eller offentlige og 14 Kirker. Endvidere har Staden 76 Politibetjente, 187 Vægtere, 1753 Lygter og 282 Sprøiter.
Viborger Samler, 1842-09-10
Paa et fra Gothenborg til Stockholm seilende svensk Dampskib tildrog sig i forrige Uge en tragisk Begivenhed. Capitainen havde erholdt det Hverv at besørge tilGalehospitalet i Stockholm en Vanvittig, som han lod gaae frit om paa Dækket, da der var sagt ham, at Van videt ikke var af en farlig Natur. Der gik en stærk Søgang, og af de mange søsyge Passagerer strakte sig een paa Maven i Nærheden af Maskineriet, for saaledes destobedre at lette sig for sin Byrde. Den Vanvittige havde længe staaet rolig paa Dækket, uden at foretage det Ringeste men pludselig nærmede han sig den Liggende, greb ham i Benene og slyngede ham med Kæmpekraft ned i Maskineriet, hvor han øieblikkelig fandt en ynkelig Død.
Viborger Samler, 1842-09-10
Antallet af Hertugdømmernes lærde Skolers Disciple udgjorde til Paasken 1841 480, hvoraf i Hadersles 48, Flensborg 75, Husum 59, Slesvig 63, Rendsborg 42, Meldorf 43, Pløn 48, Kiel 43, Glückstadt 59. J Aaret 1822 udgjorde hele Antaller 705, i 1827: 690, og Antallet har saaledes været i Aftagende, hvortil for en stor Deel Aarsagen søges deri, at mange Forældre nu foretrække Realskolerne eller de høiere Borgerskoler. Den store Steen ved Hattlund i Flensborg Amt. "Jtzeh. Wochenbl. af 2den Septbr. d. A. beretter, at denne store Steen, som regnedes til Angelens særdeles Mærkværdigheder, nu bliver sprængt. Den fortjener Omtale, ikke blot paa Grund af sin betydelige Størrelse, men ogsaa fordi adskillige Saan knytte sig dertil, som ville forsvinde tilligemed Stenen. Dog bliver, efter Forlydende, endnu Halvparten af Stenen liggende paa sit Sted indtil videre. Denne Steen ligger paa Marken i Nærheden af Landsbyen Hattlund, i Qværn Sogn, noget østlig for Skraaningen af Skjersbjerget, det høieste Punct i Angeln. J Dankwarths Landsbeskrivelse, (der udkom 1652), S. 107 hedder det: "Ved Hattlund, i Nieherred ligger en uhyre stor Steen, af 34 Alens Omkreds og Mandshøide; den er flad ovenpaa, og stikker ventelig lige saa dybt i Jorden." Førend Stenen nu sprængtes maalte man dens Omkreds og fik 64 Fod ud, hvilket omtrent stemmer med Dankwarths Angivelse. Stenens Tykkelse i perpendiculair Gjennemsnit var ved den nordlige Ende 17 Fod; Længden og Breden var omtrent eens, nemlig 24 Fod. Ganske flad var den ikke ovenpaa, men deels kantet, deels afrundet, uden at der dog var Tegn til, at den var bearbeidet af Menneskehænder. Den Mening, som nogle Lærde, uden at de dog selv have seet Stenen, have yttret, nemlig at den har været et hedensk Alter, kan man neppe tiltræde. Overhovedet har der hidtil ikke, idetmindste ikke i umiddelbar Nærhed af Steenen, været det Ringeste at finde, som kunde hentyde derpaa, hverken Kul eller Aske eller forbrændte Flintestene, eller andre Stene med brændte Spor, medens derimod Toppen af det nærliggende Skjersbjerg var en Plads af Betydenhed for den hele Omegn. Der har man fundet vistnok henimod tusinde Urner med forbrændte Been, i nogle af dem vare ogsaa Metalsager, saa at der vistnok har været et Hovedbegravelsested i den hedenske Tid. – Rimeligviis gjordes, da Qværn Kirke opførtes i Nærheden, en ikke ringe Modstand fra Hedningernes Side. Hertil synes et Sagn at have Hensyn, som gaaer og den omtalte store Steen. Der laae, efter Sagnet, to saadanne store Klippeblokke i Sundevit, paa den Høi hvor nu Düppel Mølle staaer. En kæmpemæssig Troldkonesaae derfra over til Angeln, og bemærkede, at man var ifærd med at bygge Qværn Kirke. Forbittret herover tog hun een af de to store Stene, løste sit Strømpebaand for at bruge det som en Slynge, og kastede den uhyre Steen over Flensborg Fjord efter Kirken for at knuse denne. Men Baandet brast, Stenen naaede ikke Maalet, men faldt allerede til Jorden ved Hattlund. Aabenbart er heri indklædt den Tanke at Christendommen her har fundet Modstand, endskjøndt en frugtesløs, fra Nordsiden af, imedens Christendommen trængte frem fra Sønden.
Viborger Samler, 1842-09-10
Paalidelig Beretning om Korn- og Høhostens Udfald i Aarhuus Omegn. Afvigte Aars overordentlige fugtige Efteraar gjorde det paa mange Steder umuligt at nedlægge Vintersæden i beqvem Jord, og ikke faa Agre forbleve ubesagede. Den sildige og i ubeqvem Jord nedlagte Sæd truedes af mange Farer i den tilstundende Vinter og Foraar, og Frygten for et ringe Udbytte af Hvede og Rug var almindelig. Den meget tidlig nedlagte Rugsæd stod derimod fortrinlig og lovede godt. Vinteren og Foraaret blev meget gunstig for de svage Planter, og alt tidlig paa Foraaret udviklede disse sig over Forventning; men i Blomstringsperioden for Rugen indtraf Storme, der deels bortførte en Deel Blomster, deels forhindrede Befrugtningen, og efter at Kornet var ansat, viste sig som Følge heraf Spring i Axene. Senere indtraf nye Storme, der afsleed Kornhylsteret, saa at dette deels kom til at sidde løst, deels var forlidet bedækket for at modstaae den senere stærke Varme, hvoraf Følgen blev, at Kornet indkrympede og henvisnede, i Stedet for at udvikle sig til Fuldkornethed. Kort for Modenheds Perioden indtraf nye Storme, som afpidskede det løstsiddende Korn, og Landmandens Haab om en riig Rughostfik da det sidste Stød. Ved Tærkningen af Sædekornet viser det sig nu, at 1/4 til 1/3 er gaaet tabt ved disse forskjellige tilstødende Uheld. Hveden har vel lidt noget mindre, men den var tynd og afgiver kun en Middelhøst. Al Vintersæd er kommet tørt i Huus, og vil give fundt og godt Meel. – Havren blev nedlagt i meget beqvem Jord; men da den efter Saaningen fik forliden Fugtighed, kom den kun tynd frem og afgiver vel 1/2 Deel mindre end forrige Aar. – Bygsæden er derimod lykkedes overordentlig og giver ei alene mange Fold, men fortrinlig smukke Varer, hvis Qvalitet langt overgaaer den sædvanlige Production; derimod er Halmproductionen saavel af denne Sædeart som Havren, paa Grund af den tørre Sommer, kun middelmaadig. Boghvede er heri Egnen aldeles mislykket. Af Høe er avlet betydeligt mindre end i de nærmest foregaaende Aar, og naar det herved erindres, at ogsaa Udbyttet, af Halm er middelmaadigt, er det at befrygte at det vil blive knapt med Foder til Creaturerne i Vinter. Saavel Korn, som Hohosten har været begunstiget af det fordeelagtigste Veir, saa at Alt er indbragt i den fortrinligste Tilstand. (Ah. Av.)
Viborger Samler, 1842-09-10
Agger Kanals Skibsliste. Jndk. Den 28de Aug. O. Jensen af og fra Grimstad, til Lemvig med Trælast; C. O. Damsgaard af og til Lemvig fra Altona med Stykgods. Den 28de: M. Nielsen af og fra Lillesand til Lemvig med Trælast; J. L. Weigner af og fra Mandal til Nykiøbing med Ditto. Den 30te O. Jensen af og fra Grimstad til Struer med Ditto. - For Udg. laae i Kanalen den 1ste Septbr.: L. C. Andersen fra Lemvig til Altona. – J August Maaned ere 50 Fartøier ind- og udpasserede gjennem Kanalen.
Viborger Samler, 1842-09-10
AVERTISSEMENTS. I Anledning af Hs. Majestæt Kongens Fødselsdag, bliver Søndagen den 18de September.
Viborger Samler, 1842-09-10
Souper og Bal i Viborg Klub. De, der ønske at deeltage i denne Festivitet, ville behageligst tegne sig paa de Lister, deri denne Anledning ere henlagte i Klubbens Værelser.
Viborger Samler, 1842-09-10
Skuespil i Viborg. Søndagen den 11te September opføres (næstsidste Forestilling). Jovial, Retsbetjent og Poet, Vaudeville i 2 Acter efter det Franske. Derefter: Et Eventyr i Rosenborg Have, Vaudeville i 1 Act af J. L. Heiberg.
Viborger Samler, 1842-09-10
Mandagen den 12te Septbr. gives sidste Forestilling, hvis Jndhold nærmere skal blive bekjendtgjort. J. Müller.
Viborger Samler, 1842-09-10
Jfølge modtagen Skrivelse fra det kongelige danske Cancellie af 26de d. M. bekjendtgjøres herved, at det saakaldte Balling Marked i Skive, som efter Almanakken var bestemt til at skulle afholdes den 23de September d. A., vil i Stedet derfor i dette Aar blive afholdt Tirsdagen den 27de September. Viborg Stiftamthuus, den 30te August 1812. Bretton, const.
Viborger Samler, 1842-09-10
Bekjendtgjørelse. Hvor, og hvorledes det bliver muligt, for 4 1/2 Species at kunne komme i Besiddelse af 260,000 Rbd. rede Sølv, derom meddeler Commissions-Contoiret paa Petri Kirchhof Nr. 308 i Lybeck, uden Betaling, nærmere Efterretning. Contoiret tager imod ufortøvet til det samme afsendte frankerede Brev, og skal da med første Post meddele det Fornødne. Til Overflødighed bemærkes endnu udtrykkeligt, at det bliver hver og Een tilladt, efter at have seet den meddeelte Underretning, enten at anvende 4 1/2 Species eller ikke at anvende dem, og at i sidste Tilfælde Jngen har at udbetale Noget. Commissions-Contoiret.
Viborger Samler, 1842-09-10
Lybeck i Septbr. 1842. Petri Kirchhof Nr. 308.